text: ملک کی معاشی شرح نمو میں توانائی کی اہمیت پر زور دیتے ہوئے نئی اور قابل تجدید توانائی کے وزیر جناب آر کے سنگھ نے کہا کہ کوئی بھی ملک توانائی کی کھپت میں اضافے کے بغیر ترقی نہیں کر سکتا۔ ہندوستان کی فی کس سالانہ توانائی کی کھپت 1100 یونٹس ہے جو یوروپ کے مقابلے پانچ گنا کم ہے اور امریکہ کے مقابلے 16 گنا کم ہے۔ وزیر موصوف نے ہندوستان کے اس عزم کو دوہرایا کہ 2030 تک اس کی معاشی شرح نمو کی توانائی کی شدت ایک تہائی کم کی جائے گی۔